**[PRIMA: P](https://ec.europa.eu/research/environment/index.cfm?pg=prima)**[artnership for](https://ec.europa.eu/research/environment/index.cfm?pg=prima) **[R](https://ec.europa.eu/research/environment/index.cfm?pg=prima)**[esearch and](https://ec.europa.eu/research/environment/index.cfm?pg=prima) **[I](https://ec.europa.eu/research/environment/index.cfm?pg=prima)**[nnovation in the](https://ec.europa.eu/research/environment/index.cfm?pg=prima) **[M](https://ec.europa.eu/research/environment/index.cfm?pg=prima)**[editerranean](https://ec.europa.eu/research/environment/index.cfm?pg=prima) **[A](https://ec.europa.eu/research/environment/index.cfm?pg=prima)**[rea](https://ec.europa.eu/research/environment/index.cfm?pg=prima)

Στις 18 Οκτωβρίου 2016, η Ε. Επιτροπή υπέβαλε στο Ευρωπαϊκό Κοινοβούλιο και στο Συμβούλιο πρόταση Απόφασης σχετικά με τη συμμετοχή της Ε. Ένωσης στην εταιρική σχέση για την Έρευνα και την Καινοτομία στην περιοχή της Μεσογείου (**P**artnership for **R**esearch and **I**nnovation in the **M**editerranean **A**rea **-** **PRIMA**).

Η πρόταση PRIMA είναι η πρώτη συνεργασία του είδους της στην περιοχή της Μεσογείου, με στόχο την ανάπτυξη νέων λύσεων για τη βιώσιμη διαχείριση των υδάτων και των αγρο-διατροφικών συστημάτων. Το PRIMA στοχεύει να συγκεντρώσει την τεχνογνωσία και τους οικονομικούς πόρους της ΕΕ και των συμμετεχόντων κρατών.

**Περίοδος υλοποίησης:** 2018 – 2028

**Συμμετέχουσες χώρες:**

α) 9 Κράτη Μέλη της Ε. Ένωσης**:** Κύπρος, Γαλλία, Γερμανία, Ελλάδα, Ιταλία, Λουξεμβούργο, Μάλτα, Πορτογαλία, Ισπανία

β) 3 χώρες με συμφωνία σύνδεσης με τον «Ορίζοντα 2020»: Ισραήλ, Τυνησία και Τουρκία

γ) 4 τρίτες μεσογειακές χώρες: Αίγυπτος, Λίβανος, Ιορδανία, Μαρόκο

(Η Αλγερία και η Σλοβενία έχουν επίσης εκφράσει πρόθεση συμμετοχής, ενώ δεν αποκλείεται σε επόμενη φάση να ζητήσουν να συμμετάσχουν κι άλλες χώρες της Ε. Ένωσης ή τρίτες Μεσογειακές χώρες).

**Συνολική Χρηματοδότηση:** 400 εκ. € (200 εκ. € από τις συμμετέχουσες χώρες και 200 εκ. € από το Πρόγραμμα Πλαίσιο «Ορίζοντας 2020»)

**Εθνική Χρηματοδότηση:** 10 εκ. €

**Πυλώνες Χρηματοδότησης**:

α) Έργα που χρηματοδοτούνται από πόρους του Προγράμματος Πλαίσιο «Ορίζοντας 2020»

β) Δραστηριότητες που χρηματοδοτούνται από εθνικούς πόρους είτε στο πλαίσιο διεθνών προσκλήσεων (τύπου ERANET) είτε στο πλαίσιο εθνικών προγραμμάτων.

**Όραμα:**

Βιώσιμη καινοτομία για τη διαχείριση των αγρο-διατροφικών συστημάτων και των υδάτων που ενισχύει την ευρωμεσογειακή συνεργασία και υποστηρίζει την χωρίς αποκλεισμούς ευημερία και την κοινωνικο-οικονομική ανάπτυξη των ευρωμεσογειακών κοινωνιών.

**Σκοποί:**

* Υποστήριξη για την ανάπτυξη και εφαρμογή καινοτόμων λύσεων για τη βελτίωση της αποδοτικότητας και της βιωσιμότητας της παραγωγής τροφίμων και της παροχής νερού στη λεκάνη της Μεσογείου για την προώθηση της ευημερίας και της ανάπτυξης του παραγωγικού δυναμικού στους εν λόγω τομείς.
* Υποστήριξη της σταθερότητας και της κοινωνικο-οικονομικής ανάπτυξης στην περιοχή της Μεσογείου, στο πλαίσιο μιας ενισχυμένης ευρωμεσογειακής συνεργασίας και της εξωτερικής πολιτικής της Ένωσης για τη Νότια Γειτονία.
* Υποστήριξη για τη δημιουργία θέσεων εργασίας βασισμένων στη γνώση και στις δεξιότητες, στην περιοχή της Μεσογείου.

**Θεματικές προτεραιότητες:**

α) Βιώσιμη διαχείριση υδάτων στις ξηρικές και ημι-ξηρικές περιοχές της Μεσογείου

β) Αειφόρα γεωργικά συστήματα υπό τις περιβαλλοντικές πιέσεις της Μεσογείου

γ) Μεσογειακές Αλυσίδες Αξίας στον τομέα των τροφίμων για την περιφερειακή και τοπική ανάπτυξη.

**Σχήμα 1 – Οι τρεις θεματικές προτεραιότητες του προγράμματος PRIMA**

**ΘΕΜΑΤΑ**

* Διαθεσιμότητα υδάτινων πόρων και ποιότητας αυτών στις λεκάνες απορροής και στους υδροφορείς
* Βιώσιμη, ολοκληρωμένη διαχείριση των υδάτων
* τεχνολογίες και πρακτικές άρδευσης
* Χρήση εναλλακτικών υδάτινων πόρων.
* Τεχνολογίες & μοντέλα διακυβέρνησης

**ΘΕΜΑΤΑ**

* Προσαρμογή σε κλιματική αλλαγή, ξηρασία & ακραία καιρικά φαινόμενα
* Ανάπτυξη βιώσιμων παραγωγικών οικοσυστημάτων
* Πρόληψη εμφάνισης ασθενειών ζώων και φυτών
* Ανάπτυξη συστημάτων καλλιέργειας για παραγωγή εισοδήματος, απασχόλησης και ισορροπημένης χωρικής ανάπτυξης
* Αξιοποίηση των θρεπτικών συστατικών των μεσογειακών τροφίμων και ανάπτυξη νέων υγιεινών προϊόντων διατροφής
* Ενίσχυση δεσμών μεταξύ διατροφής και υγείας
* Ενίσχυση συντονισμού στις αλυσίδες αξίας του τομέα των τροφίμων
* Εξασφάλιση επισιτιστικής ασφάλειας και περιφερειακής ανάπτυξης
* Προώθηση βιώσιμων επιχειρηματικών μοντέλων

**3ος πυλώνας: Τρόφιμα**

**1ος πυλώνας: Ύδατα**

**2ος πυλώνας: Γεωργία**